section_heading: Naoružanje
paragraph_text: Glavno naoružanje čini Giat Industries M693 20 mm top koji je ugrađen u dvočlanu kupolu Toucan II, koju također proizvodi Giat Industries. Top je opremljen s dvostrukim sustavom punjenja s dvije vrste streljiva: razornim i probojnim granatama. Borbeni komplet za top sadrži 326 granata, od čega ih je 260 razornih i 65 probojnih. Top koristi granate Hispano-Suiza HS 820. Može se i određivati brzina paljbe ovisno o potrebi, a najveća brzina paljbe iznosi 700 granata u minuti. Za pokretanje zatvarača topa koriste se barutni plinovi. Najveći djelotvorni domet topa je oko 1500 metara. Kupola je postavljena na sredini vozila, malo pomaknuta ulijevo. Zapovjednik sjedi lijevo, a topnik desno. Ukupna težina kupole sa streljivom iznosi 1312 kg.